Nyeste Skilderie af Kiøbenhavn, 1816-09-24
J Nieblum paa Øen Føhr lever en blind Døvstum, Peter Nickelsen, der, fra sin første Barndom af, har været døvstum, og siden 13 Aar saa blind, at han næsten ikke kan skjælne imellem Dag og Nat. Nickelsen, som nu er 65 Aar gammel, mistede meget tidligen sine Forældre, og fik efter deres Død den daværende Skolelærer, Jens Braren, i Burgsam til Formynder. Denne tog ham til sig i Huset og sørgede faderligen for ham. J Skolen lærte han meget godt at regne, og ansaaes i den Henseende for een af de dueligste Lærlinger. Endnu paa hans gamle Dage opløser han enhver saadan Opgave, der pleier at forekomme i det daglige Liv, let og rigtigen, og regner yderste sjeldent Feil. J Skrivningen bragte han det kun saavidt, at han temmelig godt kan eftermale Bogstaverne, og ved enkelte Bogstaver betegne mange Gjenstande. Hele Ord har han aldrig kunnet sammensætte, og endnu mindre kunde han fremstille sine Tanker. Hans Lærer har ikke allene bibragt ham gode og grundige religiøse og moralske Grundsætninger, men ogsaa gjort ham til et moralsk godt Menneske og en nyttig Borger i sin Fødestavn. Efterat han var confirmeret, lod Bra ren ham lære Tømmerhaandværket, hvori han blev meget dygtig, og bibragte ham ogsaa geographiske Kundskaber. Saalænge han havde sit Syn, kunde han rigeligen fortjene sit Brød, og, selv efterat han er bleven blind, forfærdigede han, blot ved Hielp af Følelsen Meget, ligesaa godt som mangen Anden, der kan see. Fra den Tid af han blev blind, gav han helst sysselsætte sig med at gjøre Kurve og Reb af Straa, og med at brolægge, hvori han har bragt det til en Færdighed, man ikke skulde vente. Hans Brolægning er saa god, at ingen saa letteligen vil overgaae ham deri. Endnu paa hans gamle Dage er han virksom og finder Fornøielse i nyttige Sysler. En af hans kjereste huuslige Forretninger er at kløve Brænde; den Taalmodighed, han viser herved, overgaaer al Beskrivelse, og han forretter denne Gierning blot ved Hielp af Følelsen. Han er meget nysgierrig. Jkke blot hvad der skeer paa Øen, men ogsaa, hvad Aviserne fortælle om Verdensbegivenhederne, vil han gjerne vide. Han har fra sin Barndom havt en stærk Hukommelse, som endnu er uforandret. Han kan saaledes huske, i hvilken Maaned og paa hvilken Dag vigtige Begivenheder have tildraget sig. Ligeledes kan han hele Aaret igjennem opgive, hver Ugedag og hver Maaneds Datum. Kun naar et Skudaar indtræffer maa man sige ham, at nu, Febr. har 29 Dage, og da er han igjen istand til, uden Nogens Hielp, nøie at bestemme Tiden indtil næste Skudaar. Hans sunde Legeme, hans ordentlige og virksomme Levemaade, hans indere Tilfredshed og Aandsrolighed, og hans næsten ængstelig Omsorg for sin Sundhed, love ham en høi Alder. Da han endnu havde sit Syn underholdte han sig med adskillige gamle Bekjendter, men, siden han er bleven ind, er hans Svoger, Præsten A. P. Becker, hos hvem han er i Huset, næsten den Eneste, der kan underholde sig med ham. Han gjør sig forstaaelig ved Tegn; med Hænderne og Legemet. Vi gjøre os igjen forstaaelige for ham, siger Hr. Becker, ved Følen paa hans Legeme og Bevægelser med Hænderne. Yderst sjeldent forekomme Tilfælde, hvor vi ikke gjensidigen, strax forstaae hverandre tilstrækkeligen. Saasnart vi tage fat i hans Hænder, er hans hele Opmærksomhed henvendt paa enhver Berørelse og Bevægelse af Hænderne. Træffer det sig, at han ikke forstaaer os, eller tvivler, saa tilkjendegiver han os sin Tvivl og tilføier, hvad han troer, vi ville sige ham. Adskillige Gienstande kan han betegne med Bogstaver. Saaledes kan har f. Ex. betegne Tallene ved Chifre og Novne paa Personer og Stæder ved enkelte Bogstaver. Det, han betegner med enkelte Bogstaver, behøver man kun at skrive ham i den flade Haand, saa forstaaer han det strax. Hans Fornemmelse er usædvanligt fiin, saaledes kjender han f. Ex. hver Pengesort, feiler yderst sieldent, naar han tæller Penge, og lader sig ikke føre bag Lyset naar han vil kjøbe Noget f. Ex. Lærred, thi ved sin Følelse kan han nøie skjønne dets Finhed og Værd. Hans Lugt er ligesaa skarp, og han giør ofte opmærksom paa Ting, som Andre ikke vilde blive vaer.